Thresor de la langue françoise/Tremail
# Thresor de la langue françoise/Tremail

Tremail, m. acut. Est la meslange de ces trois especes de grain, auoine, orge, & vesse, qu'on dit par corruption de prononciation, Tremoy, ou Tremoye, & Dramoy. On l'appelle aussi, à cause de ladite meslange, voyez Dragée.

Tremaillé, adiect. m. acut. Qu'aucuns escriuent & prononcent plus delicatement Tremeillé, est composé de ce mot Latin Ter, Et de cestuy François Maille ; ou plustost de ces deux François Trois, & Maille, comme si lon disoit, à trois rangs ou à trois doubles de maille, Ainsi dit on Alier tremaillé, c'est vne espece de filet à tendre aux perdrix, qui a deux panneaux de grosse & large maille, & entre iceux vn panneau de menue maille, auquel les perdrix se prennent, seruans les deux de maille large pour les deceuoir sans plus, soit qu'elles viennent par deuant ou par derriere, Trimaculosa retis, voyez Maille.

